
DISPUTATIO  MEDICA 

DE 


FEBRE  EPIBEMIA» 

QUAE  ANNIS  1817)  1818,  APUD  MONAGHAN, 
EJUSQUE  VICINITATEM,  MAXIME  SAEVIEBAT. 


JVIihi  summos  Apollinis  honores  ambienti, 
atque  aliquid  in  re  medica  scribere  coacto,  in 
mentem  venit  pro  thesi  pestilentem  seligere  fe¬ 
brem,  quae  Hiberniae  anno  1817  primum  eru¬ 
pit,  et  per  illum  et  sequentem  annum  magnam 
fecit  stragem.  Omnium  sane  morborum,  qui¬ 
bus  homines  ibi  plectebantur,  nullus  tam  mag¬ 
na  vi  saeviebat,  aut  tam  pariter  lethalis  fuit. 

A 

DE  FEBRE  EPIDEMI  A. 


Summa  vero  mihi  occasio  fuit  hunc  mor¬ 
bum,  de  quo  agitur,  ejusdemque  varietates  per¬ 
spiciendi,  apud  Monaghan  oppidum,  quo  ad 
aegros  accipiendos  instructum  fuit  valetudina¬ 
rium,  cui  praepositus  eram  medicus. 

Praeterea,  multi  quidem  hac  peste  correpti 
sunt,  quos  admittere  hoc  receptaculum  vix  po¬ 
tuit,  et  quos  mihi  cura  fuit  visere  ac  mederi. 

Haec  febris  inter  pauperes  primo  incepit,  et 
vere  gradatim  increvit,  anno  incalescente  ;  sed 
non  ante  Junii  initium,  ullam  sibimet  insignem 
notitiam  acquisivit.  Quo  tempore,  in  oppido 
ac  rure  vicino  imprimis  plus  solito  invaluit,  et 
talem,  Julii  mense  et  Augusti  initio,  gradum 
corripuit,  et  maligne  regnavit,  ut  pectori  for¬ 
tissimo  metum  incuteret,  cunctaque  postularet 
auxilia,  quae  terribiles  ejus  direptiones  sistere 
optime  possent. 

Ideoque  magistratus  summa  cum  prudentia 
consilia  inierunt,  quae  huic  oppidi  rurisque  con¬ 
ditioni  vere  lachrymabili  illis  optima  videren¬ 
tur  opem  adferre.  Pecuniam  igitur  collatitiam 

ubique  colligere  jubent,  quae,  febricitantibus 

% 

et  domicilium  extruere,  et  ejus  sumptum  ex- 

pedire,  sufficiat.  Hoc  in  modo,  morbus,  ut  pu¬ 
tant,  fuit  debellandus.  In  domo  enim  aegro¬ 
tantibus  dicata,  propria  medicamenta  fere  sem- 
per  optime  administrantur ;  et  morbo  infecti  ab 
amicis  plebeque  sanis  facile  sejunguntur,  ita¬ 
que  pestis  progressus  sistitur. 

Nihilominus  tamen  morbus,  quem  prosequi¬ 
mur,  increscere  perstitit  ad  hyemem  usque,  qua 
minus  frequens,  minusque  lethalis  evasit. 

Vere  autem  atque  aestate  accedentibus,  an¬ 
no  sequente,  ubi  calidius  fuit  coelum,  aegro¬ 
rum  exempla  admodum  augebantur ;  sed  minus 
acerba  et  multo  diversa  fuere  ab  his,  quae,  an¬ 
no  praecedente,  praecipue  urgebant. 

Haec  febris  primo  quidem  se  prodidit  post 
messim  seram;  per  quam  totam,  fruges  haud  be¬ 
ne  permaturescebant,  neque,  ob  autumnum  in¬ 
tempestivum,  conservari  vix  potuere.  Praete¬ 
rea  cuncta  inquinabantur  frumenta,  et  solito 
parciora  erant,  et  quantitate  ac  qualitate  pari¬ 
ter  defecere.  Tristis  hyems  omnia  vastabat,  ne¬ 
que  adfuit  materia  ad  ignem  idonea.  Paupe¬ 
res  vestimentis  bonis  et  propriis  adeo  egebant, 
ut  haud  bene  a  frigore  defendi  possent ;  animi- 

que  illorum  deprimebantur,  neque  aliud  vitae 
solatium  habuere  ;  victus  valde  parcus,  ac  non 
exiguis  pretiis  veniit.  Agricolae  operosi,  ac 
opifices  omnigeni  nil  negotii  habuere,  summis¬ 
que  angustiis  pressi  sunt ;  atque  ex  bello  nuper 
finito,  et  pecuniae  defectu,  quidvis  opus  arte  fac¬ 
tum  nihili  habitum  est.  Qui  prius  praediolis 

aut  industria  laute  vixerunt,  ad  summam  ino- 

/ 

piam  aut  paupertatem  redacti  sunt.  Multi  ci¬ 
bum,  quem  solebant,  obtinere  vix  potuere ;  et, 
denique,  ad  officinam  culinariam  publicam  con¬ 
fugere  coacti  sunt,  quam  oppidani  benevoli  ad 
illorum  usum  accommodabant. 

Ex  his  rite  perpensis,  nil  mirum  est,  illos  e- 
genos  in  febres  aliosque  morbos  incidisse  ;  quip¬ 
pe  bene  notum  est,  pestilentiam  fami,  aliam 
alii  succedere.  Plurimi  enim  diarrhoea  et  dy¬ 
senteria  correpti  sunt,  hyeme  aut  vere  ;  et  haud 
pauci  aestate,  anasarca,  praecipue  pedum  oede¬ 
mate. 

Hic  vero  epidemius  morbus  contagioni,  me 
judice,  vix  tribuendus  est;  quippe  quae  ple¬ 
nam  rationem  haud  prorsus  redderet,  cur  in  di¬ 
versis  ruris  locis  simul  inventus  sit,  et  regnum 

plerumque  pervaserit.  Hic  autem  semel  in¬ 
ductus,  contagiosus  esse  videtur  ;  quia  oriri  pa¬ 
tet  ex  mendicis  vagis,  immundisque  illorum 
vestimentis  ;  quae  mollia  ac  spongiosa  cognos¬ 
cuntur  contagionem  diutius  retinere.  Mendici 
igitur  rus  perambulare  prohibiti  sunt,  et  quis¬ 
que  sibi,  quandam  nummi  partem,  quoque  heb¬ 
domade,  accipere,  domique  manere  cogeban¬ 
tur. 

Similia  sunt  morbi,  de  quo  agimus,  indicia, 
quae  aliis  febribus  accedere  solent.  Haec  ple¬ 
rumque  languore  et  lassitudine  incipiunt ;  ae¬ 
ger  hebes  ac  gravis  iit,  alicuique  motui  aver¬ 
sus  ;  deinde  membra  artusque  debilia  evadunt ; 
quibus  oscitatio  ac  pandiculatio  succedunt : 
pallescit  facies  cum  cuti  constricta;  frigoris 
sensus,  in  dorso  primum  perceptus,  toti  corpori 
obrepit,  et  musculi  dolent.  Aeger  prope  focum 
assidere  mavult ;  et  nunc  in  aliqua  capitis  parte, 
plerumque  supra  oculos,  subfrigidum  sentit  do¬ 
lorem.  Jamjam  dolent  dorsum  ac  lumbi :  cor 
haud  fortiter  micat,  cum  debili  sed  frequenti 
respiratione,  atque  astringitur  alvus  cum  appe¬ 
titus  defectu. 


6  DE  FEBRE  EPIDEMI  A. 

Cum  haec  signa  aliquantum  durassent,  incan¬ 
duit  ore  rubor,  qui  omnino  abit,  et  cito  acce¬ 
dunt  capitis  dolor,  vultus  pallidus,  lingua  subal¬ 
bida,  cum  siti  magna  et  cibi  fastidio. 

Aeger  nunc  miserrime  anhelat  pulsu  fre- 
quente,  et  constrictionis  :  sensu  premitur  circa 

-v 

praecordia.  Cutis  saepe  incandescit,  sicca  est  ; 
alvus  astricta  cum  nausea  et  vomitu  ;  pallida, 
interdum  limpida  fluit  urina,  nunc  subrubra  si¬ 
ne  sedimento.  Horum  vero  indiciorum  paucio¬ 
ra  vel  plura  simul  concurrunt,  et  plus  minusve 
urgent  secundum  morbi  impetum. 

Morbo  ineunte,  saepe  tres  aut  quatuor  dies, 
interdum  longius  circumambulare  potuit  aeger; 
sed  signa  omnia  vespere  ingravescunt,  et  lec¬ 
tum  postea  tenere  cogitur  debilitate,  aliisque 
plus  urgentibus.  Plus  nunc  dolet  caput;  arte¬ 
riae  caroticae  ac  temporales  vehementer  pul¬ 
sant  ;  urgent  sitis  inexplebilis,  nausea  ac  vomi¬ 
tus  ;  cutis  inarescit,  cum  magno  calore. 

In  quibusdam  exemplis  paucis,  profusi  erum¬ 
punt  sudores,  qui  rarius  profuerunt.  Cor  in¬ 
terdum  centies  et  tricies  micuit  horae  minuto  : 

\ 

sensus  ponderis  et  oppressionis  apud  praecor- 

dia  percipitur,  plene  inspirando,  premendo  aut 
tussiendo  admodum  auctus ;  necnon  et  pecto¬ 
ris  et  capitis  dolores  multum  augentur. 

His  perstantibus  pro  tempore,  sordes  subfus- 
ca,  atra  linguam  obducit ;  saepe  delirium  fe¬ 
rox  adeo  aegrum  infestat,  ut  e  lecto  viribus 
auctis  surgat,  et  foris  eruat  vix  facile  compes¬ 
cendus. 

Plerumque  vero  mite  est  delirium,  ut  sine  ni¬ 
su  aliquo  saepe  sibi  mussitet ;  sorde  atra  den¬ 
tes  inquinantur ;  spiritus  male  olet ;  serius  aut 
citius  prodeunt  petechiae,  quae,  secundum  mor¬ 
bi  vim,  diversas  corporis  partes  infestant,  pri¬ 
mum  humeros,  deinde  dorsum  ac  lumbos,  et 
quae  saepe  e  florido  ad  lividum  colorem  vari¬ 
ant. 

Miser  haud  raro  decumbere  supinus  mavult ; 
saliva  plus  aequo  secernitur ;  tinnitus  aurium  et 
invitae  contractiones  musculorum  excruciant ; 
faeces  nigrae  atque  foetidae ;  et  dolor  abdomi¬ 
nis  pressu  augetur. 

Si  constat  autem  morbum  ex  ejus  viribus  aut 
duratione  infauste  esse  desiturum,  tunc  perstant 
delirium  cum  magna  inquietudine,  et  pervigi- 


8 


DE  FEBRE  EP1DEMIA. 


lia.  Incipiunt  coma  cum  mussitante  delirio,  et 

i  '  ’ 

subsultus  tendinum.  Aeger  nunc  in  lecto  fa- 
cile  delabitur,  ac  integumenta  manibus  dedu¬ 
cit  ;  urina  ac  faeces  pariter  injussu  fluunt ;  ab¬ 
domine  tumefacto  respiratio  difficilis  est,  et  pul¬ 
sus  debilis  sed  frequens  ;  emplastra  vesicatoria 
nil  boni  inducunt,  sed  potius  ad  putredinem 
tendunt ;  petechiae  subnigrae  fiunt,  et  devo¬ 
randi  facultas  pene  perdita  est.  Maxilla  inferior 
decadere  incipit ;  et  extrema  frigida,  singultus, 
mortem  instare  fere  semper  indicant.  Nonnun- 
quam  vero  ex  plurimis  horum  praesentibus,  ae¬ 
ger  in  sanitatem  rediit. 

Contra  autem,  si  morbi  eventus  faustus  sit  fu¬ 
turus,  pauca  aut  nulla  signorum  jam  dictorum 
superveniunt.  Lingua  fit  humida,  atque  ad  mar¬ 
gines  nitida ;  cutis  mollis  ac  humida ;  pulsus  ple¬ 
nior  et  mollior ;  aeger  minus  sitit,  et  grate  obdor¬ 
miscit,  et  facile  in  utroque  latere  pariter  recum¬ 
bit  in  somno  ;  petechiae  subfuscum  amittunt,  et 
saepe  floridum  colorem  potius  acquirunt ;  aph¬ 
thae  circa  os  erumpunt ;  necnon  interdum  in¬ 
flammantur  et  suppurantur  parotides  ;  et  mitio¬ 
ra  saepe  signa  fiunt  leni  diarrhoea,  aut  sudore 

profuso,  qui  decimo  quarto  morbi  die  saepe  co¬ 
piosus  e  corpore  universo  erumpit,  cum  urina 
sedimentum  copiose  deponente.  Cutis  calor  et 
cordis  actio  praeter  naturam  vix  percipiuntur. 

Morbus  tamen  ad  septimum  decimum  aut  vi¬ 
gesimum  diem  durat  ante  crisin  ;  interdum  au¬ 
tem  gradatim  et  ex  improviso  sine  evidente  cri¬ 
si  abiit. 

Verumenimvero  diversas  formas  in  diversis 
hominibus  induit.  Inter  egenos,  et  qui  debili 
corporis  habitu  imbuti  sunt,  speciem  plerumque 
habet  typhi  mitioris,  et  decimo  quarto,  aut  in¬ 
terdum  decimo  septimo  die  e  crisi  abiit  profuso 
corporis  sudore.  Contra  vero  malignam  speciem 
haud  raro  assumit,  quae  cum  signis  putredinis, 
octavo  die  e  medio  interdum  sustulit,  saepe  un¬ 
decimo,  sed  plerumque  tertio  decimo,  aegri  ae¬ 
rumnis  imposuit  finem.  . 

Aliter  se  habet,  ubi  divites  et  robustos  corri¬ 
pit,  et  fere  semper  originem  ducit  e  contagione. 

In  illis  saepius  incipit  omnibus  inflammatio¬ 
nis  notis,  sanguinis  congestione  caput  versus, 
pulsu  forti,  duro,  facie  turgida,  rubra,  oculisque 
suffusis  ;  quibus  ex  omnibus  caput  maxime  do¬ 
li 

let,  praecipue  circa  frontem,  et  haud  minus  lu¬ 
cis  intolerantia,  quam  soni  eosdem  perturbat. 

Quinetiam  hic  morbus  pestilens  autumno, 
aut  hyeme  cum  pneumoniae  signis  saepissime 
conjungitur,  et  pectoris  dolores  cum  tussi  vexa¬ 
bant, plena  inspiratione  haud  parum  aucti.  Haud 
infrequenter  quoque  dolore  et  tussi  molesta  he¬ 
par  maxime  afficitur. 

In  provecto  morbi  stadio,  adfuere  magnae 
abdominis  congestiones,  cum  doloribus  premen¬ 
do  auctis,  necnon  intumescentia  ejusdem  ;  al¬ 
vus  quoque  pertinaciter  astricta,  et,  quodcun¬ 
que  dejiciatur,  parcum  et  durum,  nigrumque 
male  olens. 

Quae  morbum,  quem  prosequimur,  praecipue 
insignem  reddunt,  sequentia  sunt.  Hic  primum 
magis  contagiosus  fuit,  quam  aliquis  ex  signis 
mitibus  conjicere  queat.  Ad  inflammationem 
topicam,  sive  sanguinis  congestionem  in  cere¬ 
bro,  pulmonibus,  hepate  cunctisque  visceribus 
internis,  admodum  tendebat.  Porro  aegri  fere 
omnes  sanguinis  jacturam  melius  tulerunt, 
quam  morbi  res  indicarent.  Sanguine  misso, 
coit,  et  tunica  coriacea  prodit,  sed  tarde  et  mi- 

nus  firma  marginibus  vasis  adhaerens.  Semper 
conquerebantur  aegri  de  pondere  atque  oppres¬ 
sione  circa  praecordia ;  et  nunquam  petechiae 
defuere.  Qui  decimo  quarto  die  crisin  habue¬ 
runt,  plerumque  in  morbum  rarius  relabun- 
tur.  Vere  et  autumno  signa  graviora  erant,  et 
crisis  saepius  septimo  die  accidit,  nono  aut  un¬ 
decimo,  et  rarius  ad  decimum  quartum  unquam 
extendebat.  Dies,  quo  saepe  crisis  accidit,  sep¬ 
timus  fuit ;  et  sudore  profuso,  signorum  remis¬ 
sione  frequentissime  morbus  solvebatur. 

Post  crisin  vero  multi  cum  articulorum  do¬ 
loribus,  sed  praecipue  circa  humeros  conquere¬ 
bantur.  Illis  interdum  adfuerunt  subflavedo 
cutis  et  oculorum,  necnon  dextri  lateris  dolores 
cum  urina  rubra  et  subfusca.  Haud  infrequen¬ 
tes  erant  in  hunc  morbum  relapsus  ;  neque  pau¬ 
ca  erant  hominum  exempla,  qui  bis,  terve  aut 
saepius  in  eundem  inciderunt.  Nullus  dies,  ni¬ 
si  fortasse  sextus,  observari  potuit  huic  rei  pro¬ 
prius.  Inter  illos  imprimis  accidit,  qui  nimis 
laute  vixerint,  aut  fortasse  e  lecto  maturius  sur- 
rexerint.  Sed  hujus  eventus  rationem  reddere 

vix  possumus,  quippe  qui  saepe  advenerit  sum¬ 
ma  cura  obnitente. 

Cum  morbi  relapsus  accidisset,  tres  aut  sep¬ 
tem  dies  fere  mansit,  et  saepe  primo  impetu  pe- 
jor  fuit :  sed  solito  in  modo  solutus  est,  et  rarius 
lethalis,  nisi  inter  homines  senio  confectos. 

Quanquam  ars  medica  illis  hac  febre  labo¬ 
rantibus  plurima  medicamenta  tulit  cum  bono 
fructu,  tamen  multos  observatum  est  sine  illo¬ 
rum  usu  ad  sanitatem  redire.  Illis,  qui  aegro¬ 
tabant,  praecipue  ante  tertium  febris  diem,  ni¬ 
si  fortasse  vetuerit  sanguinis  congestio  caput 
versus,  et  pneumoniae  indicia,  nonnunquam 
emetica  exhibui ;  sed  plerumque  ab  initio  con¬ 
cessi  purgantia,  quae  citius  opem  tulerunt.  Haec 
fere  semper  ex  jalapae  pulvere  et  calomelane 
constabant,  sed  nonnunquam  sales  medii  bene 
diluti,  aut  sennae  ^infusa  optime  responde¬ 
bant. 

In  morbi  progressu,  ubi  tormina  urgebant,  o- 
leum  ricini,  et  praecipue  oleo  terebinthinae 
conjunctum,  maxime  profuit ;  et  nunquam  inu¬ 
tile  fuit,  semel,  bis  aut  ter  in  die  alvum  dejicere. 
Sin  autem  nigrae,  foetidae  sint  dejectiones,  lin- 

gua  sordescat,  corporisque  vires  multo  colla¬ 
bantur,  purgantibus  praestare  inveni  enemata  ; 
quibus  tamen  niti  omnino  vix  oportet,  quasi  al¬ 
vum  minus  plene  evacuantibus.  Interea  mul¬ 
tum  fructus  haustus  effervescens  attulit,  necnon 
aqua  acetatis  ammoniae,  praecipue  si  cum  ni¬ 
trate  potassae  aut  spiritu  aetheris  nitrosi  com¬ 
misceatur  syrupo  et  aqua,  adeo  ut  mistura  ae¬ 
gro  grata  sit.  Hac  enim  potione  saepe  dece¬ 
dit  corporis  calor,  mollis  ac  humida  fit  cutis,  et 
imminuitur  sitis.  Ad  eundem  finem  quoque 
confert  aquae  affusio  frigidae,  quae  vi  maxima 
pollet  imminuendi  morbidum  corporis  calorem, 
et  somnum  conciliandi.  Hujus  usu  remedii  po- 
tentissimi,  ipsemet  maximum  expertus  sum 
auxilium,  dum  laborabam  acutissimo  hujus  mor¬ 
bi  impetu.  In  provecto  autem  morbi  stadio, 
ablutionem  frigidam  tantum  adhibui,  et  eadem 
ope  bona. 

Sed  hyeme,  aut  frigido  anni  tempore,  aegri 
id  remedii  genus  vix' tolerare  poterant,  neque  a- 
quam  frigidam  in  ullo  modo  applicatam  sinere 
persuadebantur,  quamvis  eorum  corpora  plus 
solito  gradu  incalescebant.  In  his  exemplis 

igitur,  cum  aqua  tepida  se  lavare  jussi,  quod  et 
gratum  erat,  et  calorem  fervidum  imminuebat. 

Sanguinem  detrahere  e  brachio  saepe  utile  e- 
rat,  praecipue  ab  initio  morbi,  ubi  dolebat  caput, 
cum  lucis  intolerantia  atque  soni,  et  facies  tur¬ 
gida  erat.  Hoc  auxilium  dolores  pectoris  indi¬ 
cant,  plena  inspiratione  et  tussi  aucti ;  necnon 
circa  praecordia  ponderis  et  oppressionis  sen¬ 
sus,  qui  premendo  augetur.  Inter  hos  quidem 
aegrotantes  sanguinem  mittere  ad  octo  aut  duo¬ 
decim  uncias,  aut  amplius,  valde  necessarium 
erat ;  neque  in  pectoris  doloribus  inutile  fuit 
hanc  operationem  iterare. 

Quamvis  plerumque  post  sanguinis  missionem 
sufficiat  parti  dolenti  emplastrum  vesicatorium 
applicare,  tamen  capite  dolente  plus  deplere  o- 
portet,  et  in  his  rebus  hirudines  aut  temporalis 
arteriae  incisio  optime  respondent. 

Aegri  enim  in  hac  febre  male  ferunt  sangui¬ 
nis  jacturam  ;  et  cujus  sex,  aut  octo  unciis  mis¬ 
sis  in  syncopen  decadunt,  sed  bono  eodem  ef¬ 
fectu,  ac  largis  depletionibus  in  morbis  phleg- 
masiarum.  Praeterea  magni  momenti  est  ca- 

put  abradere,  et  aqua  frigida  aceto  mista  bene 
levare.  Si  adhuc  vexare  capitis  dolor  perstat, 
et  delirium  supervenit ;  haec  molesta  signa  op¬ 
time  amoventur  vesicatorii  emplastri  applica¬ 
tione. 

Ad  vomitum  sedandum,  ubi  maxime  urge¬ 
bat,  haustus  effervescens  reperiebatur  aptus,  cui, 

si  minus  valuit,  addita  est  tinctura  opii ;  et  ubi 

> 

haec  remedia  nil  profuere,  emplastrum  vesica- 
torium  abdomini  applicatum,  rarissime  nos  fal¬ 
lebat  in  opem  ferendo. 

Febre  ingravescente,  haud  raro  percipiebatur 
abdominis  tensio,  quod  admodum  dolebat  manu 
premente,  et  pessimi  ominis  fuit.  Ad  hoc  le¬ 
vandum,  oleum  ricini  et  terebinthinae  conjunc¬ 
ta  in  propriis  dosibus  inventa  sunt  idonea ;  nec 
raro  ad  partem  dolentem  fovendam,  aut  deni¬ 
que  ad  emplastri  vesicatorii  usum  confugieba¬ 
mus.  Si  quando  autem  aeger  imbecillus  evadit, 
et  pulsus  debilis,  petechiae  subnigrae,  et  singul¬ 
tus  superveniunt,  misturam  camphoratam  ae¬ 
there  sulphurico  conjunctam  exhibui ;  idque 
magno  cum  fructu.  Sin  nihilominus  ad  sub¬ 
nigras  petechias  faeces  nigrae  et  foetidae  acce- 

dunt,  cerevisiae  spuma  cum  eodem  latice  mista, 
et  in  statu  effervescente  epota,  multum  prode¬ 
rat.  Porro  alvi  fluxus,  sive  diarrhoea,  quinon- 
nunquam  post  usum  purgantium  advenit,  ne¬ 
que  morbi  crisin  facit,  quam  primum  potest, 
sistendus  est ;  et  haud  raro  solvitur  usu  tinctu¬ 
rae  kino  opii  tincturae  additae,  necnon  potionis 
carbonatis  calcis  cum  opio  juncti. 

In  plurimis  exemplis  hydrargyri  praeparata 
ita  adhibui,  ut  oris  salivam  tantum  cierent;  sed 
ex  incommodis,  quae  exinde  sequebantur,  usus 
hujus  remedii  necessitate  omissus  est.  Inter 
eos  enim  quibus  febris  mitis  erat,  exulceratio¬ 
nem  oris  et  debilitatem  induxit,  quae,  quam 
morbus  ipse,  magis  vexabant.  Praeterea,  ex 
hydrargyri  usu,  quibus  propria  defuerunt  vesti¬ 
menta  se  a  frigore  bene  defendere,  illi  fiebant 
doloribus  obnoxii,  qui  maxime  urgebant.  Ne¬ 
que  inter  illos,  qui  maxime  febricitabant,  soli¬ 
tum  ejus  effectum  inducere  potuit ;  ita  ut  ne¬ 
que  in  ore  appareret  salivam  ciendo. 

In  provecto  morbi  statu,  quo  debilitas  maxima 
erat,  vinum  prae  aliis  rebus  ad  vires  reficiendas 
ac  roborandas  valde  utile  fuit,  quod  primo  ad- 

hiberi  debet  aqua  dilutum,  et  in  parca  quantita¬ 
te.  Nec  rarissime  eodem  liquore  puro,  et  non 
misto  uti  melius  respondebat,  aut  spiritu  Galli¬ 
co,  vel  opio,  urgente  debilitate. 

In  statu  convalescente,  quietum  et  tranquil¬ 
lum  aegrum  teneri  oportet,  neque  alicui  victui 
indulgere,  nisi  sit  concoctu  facilis,  et  satis  nu¬ 
triens,  et  parca  in  copia.  Frequenter  conceda¬ 
tur  vini  pauxillum. 

Denique  conclave,  quod  convalescens  habi¬ 
tat,  haud  nimis  frigidum  sit,  et,  si  horret,  inte¬ 
gumenta  superaddantur,  et  cibum  et  potum  as¬ 
sumat  modici  caloris. 


FINIS. 

